evagrius-scholasticus.historia-ecclesiastica 3.23
Ἐν τοσούτῳ δὲ Ἀκακίου τοῦ Κωνσταντινουπόλεως τὴν κοινὴν στειλαμένου πορείαν , Φραυίτας τὴν ἐπισκοπὴν διαδέχεται . Καὶ συνοδικοῖς χρησαμένου τοῦ Φραυίτου πρὸς τὸν Ἀλεξανδρείας Πέτρον , ἀμοιβαίοις ὁ Πέτρος ἐχρήσατο γράμμασι , τὰ αὐτὰ περὶ τῶν ἐν Καλχηδόνι πεπραγμένων διεξελθών . Ἐπειδὴ δὲ καὶ Φραυίτας τῶν ἐντεῦθεν ἐξεδήμησε τέσσαρας καὶ μόνους ἐπισκοπήσας μῆνας , Εὐφήμιος μετ’ αὐτὸν ἐπίσκοπος κεχειροτόνητο . Οὗτος τὰς συνοδικὰς ἐπιστολὰς δέχεται Πέτρου τὰς πρὸς Φραυίταν γεγενημένας . Καὶ εὑρηκὼς τὸ κατὰ τῶν ἐν Καλχηδόνι γεγενημένον ἀνάθεμα λίαν ἐταράττετο , καὶ ἑαυτὸν τῆς πρὸς Πέτρον κοινωνίας ἀπέρρηξε . Καὶ φέρεται τούτων ἐκατέρα ἐπιστολή , ἥ τε παρὰ Φραυίτου , ἥ τε παρὰ Πέτρου πρὸς Φραυίταν , ἃς διὰ τὸ μακρὸν τῆς λέξεως παρίημι . Μελλόντων τοιγαροῦν αὐτῶν πρὸς ἀλλήλους ἀντιφέρεσθαι καὶ συνόδους ἐφ’ ἑαυτοὺς καλεῖν , φθάνει τελευτήσας ὁ Πέτρος , καὶ διαδέχεται τούτου τὸν θρόνον Ἀθανάσιος · ὃς ἐπειράθη τοὺς διαστάντας συνάψαι , οὐκ ἴσχυσε δὲ πρὸς διαφόρους γνώμας τῶν μερῶν ἀποκριθέντων . Ὅστις Ἀθανάσιος μετὰ ταῦτα συνοδικὰς ἐπιστολὰς διαπεμπόμενος Παλλαδίῳ τῷ μετὰ Πέτρον ἐπισκοπήσαντι τὴν Ἀντιόχου , τὰ παραπλήσια πέπραχε περὶ τῆς ἐν Καλχηδόνι συνόδου . Ταὐτὸ δὲ τοῦτο καὶ Ἰωάννης ὁ μετὰ Ἀθανάσιον τὸν ἐν Ἀλεξανδρείᾳ θρόνον διαδεξάμενος . Καὶ Παλλαδίου τελευτήσαντος τοῦ ἐν Ἀντιοχείᾳ προέδρου , καὶ Φλαβιανοῦ τὸν ἐκείνου θρόνον διαδεξαμένου , πέμπεται πρὸς αὐτοῦ κατὰ τὴν Ἀλεξάνδρειαν Σολομὼν Ἀντιοχείας πρεσβύτερος , συνοδικά τε κομίζων καὶ ἀμοιβαίους συλλαβὰς ζητῶν Ἰωάννου πρὸς Φλαβιανόν . Καὶ μετὰ Ἰωάννην δὲ ἕτερος Ἰωάννης τὸν Ἀλεξανδρείας διαδέχεται θρόνον . Καὶ ταῦτα μὲν οὕτω προὐκεχωρήκει μέχρι τινῶν τῶν Ἀναστασίου χρόνων . Εὐφήμιον γὰρ αὐτὸς ἐκβεβλήκει · ἅπερ ἠνάγκασμαι καθ’ εἱρμὸν συνάψαι σαφηνείας τε καὶ εὐμαθείας ἕνεκα .
Lemmas: ἐν τοσοῦτος δέ Ἀκάκιος ὁ Κωνσταντινούπολις ὁ κοινός στέλλω πορεία , φραυιος ὁ ἐπισκοπή διαδέχομαι . καί συνοδικός χράω ὁ φραυιος πρός ὁ Ἀλεξάνδρεια Πέτρος , ἀμοιβαῖος ὁ Πέτρος χράω γράμμα , ὁ αὐτός περί ὁ ἐν Χαλκηδών πράσσω διεξέρχομαι . ἐπεί δέ καί φραυιος ὁ ἐντεῦθεν ἐκδημέω τέσσαρες καί μόνος ἐπισκοπέω μείς , Εὐφήμιος μετά αὐτός ἐπίσκοπος χειροτονέω . οὗτος ὁ συνοδικός ἐπιστολή δέχομαι Πέτρος ὁ πρός φραυιος γίγνομαι . καί εὑρίσκω ὁ κατά ὁ ἐν Χαλκηδών γίγνομαι ἀνάθεμα λίαν ταράσσω , καί ἑαυτοῦ ὁ πρός Πέτρος κοινωνία ἀπορρήγνυμι . καί φέρω οὗτος κατεράω ἐπιστολή , ὅς τε παρά φραυιος , ὅς τε παρά Πέτρος πρός φραυιος , ὅς διά ὁ μακρός ὁ λέξις παρίημι . μέλλω τοιγάρ αὐτός πρός ἀλλήλων ἀντιφέρω καί σύνοδος ἐπί ἑαυτοῦ καλέω , φθάνω τελευτάω ὁ Πέτρος , καί διαδέχομαι οὗτος ὁ θρόνος Ἀθανάσιος · ὅς πειράω ὁ διίστημι συνάπτω , οὐ ἰσχύω δέ πρός διάφορος γνώμη ὁ μέρος ἀποκρίνω . ὅστις Ἀθανάσιος μετά οὗτος συνοδικός ἐπιστολή διαπέμπω Παλλάδιον ὁ μετά Πέτρος ἐπισκοπέω ὁ Ἀντίοχος , ὁ παραπλήσιος πράσσω περί ὁ ἐν Χαλκηδών σύνοδος . ταὐτό δέ οὗτος καί Ἰωάννης ὁ μετά Ἀθανάσιος ὁ ἐν Ἀλεξάνδρεια θρόνος διαδέχομαι . καί Παλλάδιον τελευτάω ὁ ἐν Ἀντιόχεια πρόεδρος , καί Φλαβιανός ὁ ἐκεῖνος θρόνος διαδέχομαι , πέμπω πρός αὐτός κατά ὁ Ἀλεξάνδρεια Σολομών Ἀντιόχεια πρέσβυς , συνοδικός τε κομίζω καί αμοιβαίος συλλαβή ζητέω Ἰωάννης πρός Φλαβιανός . καί μετά Ἰωάννης δέ ἕτερος Ἰωάννης ὁ Ἀλεξάνδρεια διαδέχομαι θρόνος . καί οὗτος μέν οὗτος προχωρέω μέχρι τις ὁ Ἀναστάσιος χρόνος . Εὐφήμιος γάρ αὐτός ἐκβάλλω · ὅσπερ ἀναγκάζω κατά εἱρμός συνάπτω σαφήνεια τε καί εὐμάθεια ἕνεκα .